2016.gada .novembrī Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 8. septembra noteikumos Nr. 521 “Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs”**

*Izdoti saskaņā ar*

*Lauksaimniecības un lauku attīstības*

*likuma 5. panta ceturto un septīto daļu*

Izdarīt Ministru kabineta 2015. gada 8. septembra noteikumos Nr. 521 “Valsts un Eiropas Savienības atbalsta piešķiršanas, administrēšanas un uzraudzības kārtība piena produktu piegādei izglītojamiem vispārējās izglītības iestādēs” (Latvijas Vēstnesis, 2015, 184. nr.) šādus grozījumus:

1. Aizstāt 10. punktā vārdus “valsts līdzfinansējuma likme” ar vārdiem “atbalsta apmērs”.

2. Izteikt 15. punkta ievaddaļu šādā redakcijā:

“15. Izdevumi par šo noteikumu 3. punktā minēto produktu izdalīšanu izglītojamiem izglītības iestādē no iesniegumā norādītās kopējās atbalsta summas bez pievienotās vērtības nodokļa un šo noteikumu 17.2 punktā minētā palielinājuma veido:”.

3. Papildināt noteikumus ar 17.1, 17.2, 17.3 un 17.4 punktu šādā redakcijā:

“17.1 Lauksaimniecības datu centrs līdz katra mēneša 15. datumam informē dienestu par valsts vidējo svaigpiena iepirkuma cenu iepriekšējā mēnesī, kura noteikta saskaņā ar normatīvajiem aktiem par kārtību, kādā tiek vākta un apkopota informācija par lauksaimniecības produktu cenām un tirdzniecības apjomiem.

17.2 Ja šo noteikumu 17.1 punktā minētā cena mēnesī, par kuru iesniegts atbalsta iesniegums, vismaz par 12 procentiem pārsniedz valsts vidējo svaigpiena iepirkuma cenu attiecīgajam ceturksnimī, atbalstu palielina par cenas starpību attiecībā uz visu atbalsta iesniegumā apstiprināto piena daudzumu, nepārsniedzot maksimālo atbalsta apmēru.

17.3 Dienests līdz katra mēneša 25. datumam savā tīmekļa vietnē publisko starpību starp vidējo svaigpiena iepirkuma cenu iepriekšējā mēnesī un vidējo svaigpiena iepirkuma cenu attiecīgajam ceturksnim procentos un par vienu litru piena paredzēto atbalsta palielinājumu, kas saskaņā ar šo noteikumu 17.2 punktu tiek piemērots atbalsta iesniegumiem par iepriekšējo mēnesi.

17.4 Ja pretendents nav piena pārstrādes uzņēmums, tas šo noteikumu 17.2 punktā minēto atbalsta palielinājumu vienlaikus ar norēķiniem par piegādātajiem piena produktiem pilnā apmērā pārskaita piena pārstrādes uzņēmumam, kas pienu piegādājis.”

4. Izteikt 19.2. apakšpunktu šādā redakcijā:

“19.2. dienests 15 darbdienu laikā **pēc šo noteikumu 19.1. apakšpunktā minētā pieprasījuma saņemšanas**, ievērojot atbalsta iesniegumā norādīto piegādāto produktu daudzumu, aprēķina valsts līdzfinansējumu laikposmam, kas ietver mēnesi, par kuru iesniegts atbalsta iesniegums, un divus nākamos mēnešus, bet neietver šo noteikumu 17.2 punktā minēto palielinājumu”.

5. Papildināt noteikumus ar 32. punktu šādā redakcijā:

“32. Šo noteikumu 17.1, 17.2, 17.3 un 17.4 punkta prasības piemēro produktiem, kas piegādāti, sākot no 2016. gada 1. oktobra.”

Ministru prezidents Māris Kučinskis

Zemkopības ministrs Jānis Dūklavs

29.11.2016. 17:10

399

I.Orlova

67027376, Inga.Orlova@zm.gov.lv